**Voliteľné predmety pre šk. rok 2024/25**

**Pre výber voliteľných predmetov** sú v súlade s platným školským vzdelávacím programom rezervované voliteľné hodiny nasledovným spôsobom:

1. **do 3. ročníka štvorročného štúdia a do 7. ročníka**  **osemročného štúdia** si žiaci 2. ročníka štvorročného štúdia a žiaci 6. ročníka osemročného štúria z ponuky voliteľných predmetov vyberajú **1 voliteľný predmet s dvojhodinovou týždennou dotáciou**,
2. **do 4. ročníka štvorročného štúdia a do 8. ročníka osemročného štúdia**si žiaci 3. ročníka štvorročného štúdia a žiaci 7. ročníka osemročného štúdia z ponuky voliteľných predmetov vyberajú voliteľné predmety v rozsahu 14 hodín za týždeň.

**POKYNY PRE ŽIAKOV**

1. Žiaci si môžu vybrať voliteľné predmety iba z ponuky, ktorá je oficiálne schválená riaditeľom školy a ktorá bola vypracovaná na základe návrhov jednotlivých predmetových komisií.
2. Žiaci 2. ročníka štvorročného štúdia a 6. ročníka osemročného štúdia si vyberajú z ponuky voliteľných predmetov pre 3. ročník štvorročného štúdia a 7. ročník osemročného štúdia (viď TABUĽKA I).
3. Žiaci 3. ročníka štvorročného štúdia a 7. ročníka osemročného štúdia si vyberajú z ponuky voliteľných predmetov pre 4. ročník štvorročného štúdia 8. ročník osemročného štúdia (viď TABUĽKA II).
4. Všetky voliteľné predmety sú klasifikované.
5. Výber voliteľného predmetu je záväzný na celý školský rok, t. j. nemožno ho v priebehu školského roka meniť.
6. Štúdium voliteľného predmetu možno po ukončení 3. ročníka / 7. ročníka prerušiť, t. j. nie je podmienkou, že v ňom musí žiak povinne pokračovať v 4. ročníku / 8. ročníku.
7. Aby sa mohol voliteľný predmet v danom školskom roku otvoriť, musí si ho vybrať minimálne 12 žiakov z ročníka. Výnimky v počte žiakov na danom voliteľnom predmete schvaľuje riaditeľka školy.
8. Pri výbere voliteľných predmetov treba zohľadňovať aj to, z čoho chcú žiaci maturovať a na aký typ vysokej školy sa plánujú prihlásiť. V zmysle vyhlášky Ministerstva školstva, vedy, výskumu a športu SR č. 224/2022 Z. z. o strednej škole, maturuje žiak gymnázia povinne zo štyroch predmetov, pričom ich skladba je nasledovná –

* slovenský jazyk a literatúra,
* povinný predmet zo skupiny predmetov cudzí jazyk – úroveň B2
* dva voliteľné predmety.
* Podľa § 12, ods. 12 tejto vyhlášky jedným z voliteľných predmetov musí byť predmet, v ktorom mal žiak súčet týždenných hodinových dotácií počas štúdia v gymnáziu najmenej 6 vyučovacích hodín (do tejto dotácie sa počíta aj hodinová dotácia zo semináru alebo cvičenia rovnakého zamerania).

1. Každý žiak zaznamená svoju voľbu voliteľných predmetov v elektronickom formulári, ktorý mu bude sprístupnený správou cez Elektronickú žiacku knižku (aplikáciu Edupage).
2. V prípade nedostatočného záujmu o daný voliteľný predmet, bude zástupkyňa riaditeľa kontaktovať daného žiaka.
3. Výber vyučujúcich jednotlivých voliteľných predmetov žiakmi nie je možný.
4. Žiak je povinný prihlásiť sa na daný voliteľný predmet **v termíne od 5. 2. 2024 do 17. 3. 2024**.

Tabuľka 1.   
**PONUKA VOLITEĽNÝCH PREDMETOV PRE 3. ROČNÍK ŠTVORROČNÉHO RESP.  7. ROČNÍK OSEMROČNÉHO ŠTÚDIA**

U všetkých predmetov je 2-hodinová dotácia za týždeň.

|  |  |  |  |
| --- | --- | --- | --- |
| **Vzdelávacia oblasť** | **Názov voliteľného predmetu** | **Počet hodín za týždeň** | **skratka** |
| **Človek a príroda** | Seminár z biológie | 2 | SEB |
| Seminár z fyziky | 2 | SEF |
| Seminár z chémie | 2 | SEC |
| **Človek a spoločnosť** | Seminár z dejepisu | 2 | SED |
| Seminár z geografie | 2 | SEG |
| Spoločenskovedný seminár | 2 | SPS |
| Psychológia | 2 | PSY |
| **Matematika a práca s informáciami** | Seminár z matematiky | 2 | SEM |
| Seminár z informatiky | 2 | SEI |

Tabuľka 2.  
**PONUKA VOLITEĽNÝCH PREDMETOV PRE 4. ROČNÍK ŠTVORROČNÉHO ŠTÚDIA  RESP.  8. ROČNÍK OSEMROČNÉHO ŠTÚDIA**

|  |  |  |  |
| --- | --- | --- | --- |
| **Vzdelávacia oblasť** | **Názov voliteľného predmetu** | **Počet hodín za týždeň** | **Skratka** |
| **Jazyk akomunikácia** | Literárny seminár | 2 | LIS |
| Konverzácia v cudzom jazyku (anglický, nemecký, španielsky) | 2 | KAJ/KNJ/KŠJ |
| **Umenie a kultúra** | Umenie a kultúra | 2 | UKL |
| **Človek a príroda** | Biológia | 4 | BIO |
| Seminár z biológie | 2 | SEB |
| Fyzika | 4 | FYZ |
| Seminár z fyziky | 2 | SEF |
| Chémia | 4 | CHE |
| Seminár z chémie | 2 | SEC |
| **Človek aspoločnosť** | Dejepis | 4 | DEJ |
| Seminár z dejepisu | 2 | SED |
| Geografia | 4 | GEG |
| Seminár z geografie | 2 | SEG |
| Spoločenskovedný seminár | 2 | SPS |
| Psychológia | 4 | PSY |
| **Matematika apráca s informáciami** | Matematika | 4 | MAT |
| Seminár z matematiky | 2 | SEM |
| Seminár z informatiky | 2 | SEI |
| Programovanie | 2 | PRO |
| Ekonomika | 4 | EKO |